钦定古今图书集成/明伦汇编/氏族典/第429卷 > 赵修己
## 钦定古今图书集成/明伦汇编/氏族典/第429卷 > 赵修己

按《宋史赵修己传》：“修己，开封浚仪人，少精天文推步
之学。晋天福中，李守真领滑州节制，表为司户参军，
留门下。汉乾祐中，守真阴怀异志，修己屡以祸福谕
之，不听，遂辞疾归乡里。明年，守真叛，幕吏多伏诛，独
修己得免，朝廷知其能，召为翰林天文。周祖镇邺，奏
参军谋。会隐帝诛杨邠、史弘肇等，且将害周祖，修己”
知天命所在，密与决渡河之计。即位，以为鸿胪少卿，
迁司天监。显德中，累加检校户部尚书。宋初，迁太府
卿，判监事。建隆三年卒